  Анжелика Тихонова корреспондент Удмуртилэн тӧроез ӝегатэмын но Москвае келямын. Со сярысь туннэ, 4-тӥ оштолэзе, эрикрадэз утись ёзэсъёс вылэ чӧлскыса ивортӥз «Интерфакс». Агентство уг шарая кин ӝегатӥз но мар муген. Нимлыко валэктонъёс та пумысен ӧвӧл на. Тодэ вайытом, Удмуртилэн Кун Кенешезлэсь сенаторзэ Александр Соловьёвез элькунмылэн тӧроезлэсь ужъёссэ огдырлы быдэсъясе пуктӥзы вал 2014-тӥ арын 19-тӥ тулыспалэ улосэнымы азьвыл кивалтӥсьлэн Александр Волковлэн ужан вакытыз йылпумъяськемен сэрен. 2014-тӥ арын 14-тӥ куарусёнэ Удмуртилэсь тӧрозэ быръёнъёсын Александр Соловьёв понна 84,84 процентэз бырйисьёс куаразэс сётӥзы. Тегъёс: Москва Удмуртия АлександрСоловьёв  